થાઈલેન્ડમાં શિયાંગ રાય વિસ્તારમાં આવેલી ગુફામાં પોતાના કોચ સાથે ફસાયેલા ૧૨ કિશોર ખેલાડીઓમાંથી કુલ આઠ બાળકોને બહાર લાવવામાં સફળતા મળી છે. સોમવારે વધુ ચાર બાળકોને હેમખેમ લવાયાં હતાં અને તે પછી રવિવારે બહાર આવેલાં બાળકોની સાથે હોસ્પિટલમાં સારવાર માટે લઈ જવાયાં હતાં. ગુફામાં હજુ ચાર ફૂટબોલર અને તેમનો કોચ છે અને તેમણે મંગળવાર સવાર સુધી રાહ જોવી પડશે. મંગળવારે ફરીથી ઓપરેશન શરૂ થશે અને તમામને બચાવી લેવાશે. સ્થાનિક થાઈ, બ્રિટિશ, ઓસ્ટ્રેલિયન તેમજ અન્ય દેશોના બહાદુર ડાઈવરોને કારણે આ ઓપરેશનમાં અત્યાર સુધીમાં આઠ બાળકોને હેમખેમ બહાર લાવવામાં સફળતા મળી છે.